ཆིག་ཤད།མིང་གཞན་ལ་རྐྱང་ཤད་ཀྱང་ཟེར།འདི་ནི་གཙོ་བོར་ཚིག་ལྷུག་སྐབས་ཀྱི་གཅོད་མཚམས་སོ་སོ་དང་།འབོད་ཚིག་གི་སྐབས་སུ་འབྲི་བའི་སྲོལ་ཡོད་པ་ཡིན།འོན་ཀྱང་ཚིག་གི་རྐང་མཐར་ཕྱི་རྐང་ཅན་གྱི་ཡི་གེ་ཀ་ག་ཤ་གསུམ་བྱུང་ན་དེ་དག་གི་རྐང་རིང་ཤད་དུ་བརྩིས་ཏེ་སླར་ཆིག་ཤད་མི་འབྲི་ལ།བརྡ་སྤྲོད་པའི་གཞུང་ཁག་གཅིག་ན་ག་ཡིག་གཅིག་པུར་གསུངས་ཀྱང་གཅིག་གྱུར་ཐོག་ཀ་ག་ཤ་གསུམ་དུ་བཤད་ན་ལེགས་པར་སེམས་སོ།དེ་བཞིན་ཀ་ག་ཤ་རྐྱང་པ་ཙམ་མིན་པར་དེ་དག་ལ་དབྱངས་བཞི་དང་མགོ་ཅན་སོགས་སྦྱར་བ་དཔེར་ན།ཀི་ཀུ་ཀེ་ཀོ།རྐ་ལྒ་སྐ།རྐུ་སྐེ་སོགས་ལྟ་བུ་ཚིག་མཐར་བྱུང་ན་ཤད་འབྲི་དགོས་མིན་ཐད་གཅིག་གྱུར་ཚད་ལྡན་ཞིག་བྱུང་ན་སྤམས་ཤད་བརྒྱ་ལས་ལྷག་པ་ཡིན་ནོ།